ПРОТОКОЛ №56
ОТ ИЗВЪНРЕДНО ЗАСЕДАНИЕ НА КОМИСИЯТА ПО
ПРЕДЛОЖЕНИЯТА И АТЕСТИРАНЕТО НА ВСС,
ПРОВЕДЕНО НА 05.11.2015 г.

ПРИСЪСТВАТ: Милка Итова, Галя Георгиева, Даниела Костова, Камен Иванов, Светла Петкова, Елка Атанасова, Магдалена Лазарова, Ясен Тодоров, Румен Боев, Михаил Кожарев

На заседанието присъстваха: 
Мария Христова – директор на дирекция СККМ

Протоколирал: Илина Йосифова

ОТНОСНО: Определяне възнаграждение на членовете на конкурсни комисии, за провеждане на конкурси за младши съдии и младши прокурори, за първоначално назначаване и за повишаване в длъжност и преместване на съдии, прокурори и следователи

Комисията по предложенията и атестирането
Р  Е  Ш  И:

1. ПРЕДЛАГА НА ВСС ДА ОТМЕНИ решението си по т. 14 от Протокол № 49/26.11.2008 г., за определяне възнаграждението на членовете на конкурсни комисии.

2. ПРЕДЛАГА НА ВСС ДА ОПРЕДЕЛИ възнаграждение на член на конкурсна комисия за провеждане на конкурс за младши съдии и младши прокурори и за първоначално назначаване, както следва:
- за провеждане на писмен изпит - 200 лв.
- за проверена и оценена писмена работа - 20 лв.
- за устно изпитан и оценен кандидат -  10 лв.
3. ПРЕПОРЪЧВА на резервните членове на конкурсните комисии по конкурсите за младши съдии и младши прокурори и за първоначално назначаване, че следва да участват в изготвянето на казусите, да присъстват на писмените изпити и да участват в проверката на писмените работи. 

Мотиви: Във връзка с ритмичното провеждане на конкурсите за първоначално назначаване в органите на съдебна власт, ежегодното провеждане на същите за младши съдии и младши прокурори, необходимостта от изготвянето на определен брой и различни по сложност съобразно нивото на всеки конкурс казуси, участието на значителен брой кандидати в писмените и устните изпити, водещо до увеличаване обема на работа на членовете на конкурсните комисии, се налага актуализирането на възнагражденията им. Така предложената индексация се налага и с оглед на обстоятелството, че възнагражденията за участие в конкурсните комисии не са променяни от 2008 г., когато са били фиксирани съобразно вече отменената Наредба №1/19.12.2007 г. относно реда и организацията по провеждането на конкурси за назначаване, повишаване в длъжност и преместване на съдия, прокурор и следовател. Актуализацията на възнагражденията ще доведе до определяне на един справедлив размер съобразно всички възложени задължения и отговорности на членовете на конкурсните комисии с оглед действащите Правила за провеждането на конкурсите за младши съдии и младши прокурори, за първоначално назначаване и за повишаване в длъжност и преместване на съдии, прокурори и следователи, принципните решения и указания на КПА.
Така предложеното актуализиране на възнагражденията се отнася и до резервните членове на конкурсните комисии, които с цел по-голяма бързина и оперативност при провеждането на конкурсите за младши съдии и младши прокурори и за първоначално назначаване следва да участват в изготвянето на казусите, да присъстват на писмените изпити и да участват в проверката на писмените работи. 

3. ПРЕДЛАГА НА ВСС ДА ОПРЕДЕЛИ възнаграждение на редовен член на конкурсна комисия, за провеждане на конкурс за повишаване в длъжност и преместване, както следва:

-	за проведено събеседване и оценен кандидат -  30 лв.

3.1. ПРЕДЛАГА НА ВСС ДА ОПРЕДЕЛИ възнаграждение на резервен член на конкурсна комисия, за провеждане на конкурс за повишаване в длъжност и преместване, както следва:
-	50 % от определеното възнаграждение на редовен член на конкурсната комисия, спрямо общия брой на всички събеседвани кандидати.
Мотиви: С оглед въведеното с Правилата изискване към кандидатите в конкурсите за повишаване в длъжност и преместване да представят със заявленията си за участие и постановени от тях съдебни актове за последните 3 години от дейността им /3, избрани на случаен принцип и 3, по техен избор/ се налага обстоен преглед, както от редовните, така и от резервните членове на конкурсните комисии на значителен брой актове с цел извършване на една предварителна и задълбочена подготовка по отношение на всеки един от кандидатите. Увеличеният обем на работа на членовете на конкурсните комисии предполага актуализирането на възнагражденията им за участие. Така предложената индексация се налага и с оглед на обстоятелството, че същите не са променяни от 2008 г., когато са били фиксирани съобразно вече отменената Наредба №1/19.12.2007 г. относно реда и организацията по провеждането на конкурси за назначаване, повишаване в длъжност и преместване на съдия, прокурор и следовател. Актуализацията на възнагражденията ще доведе до определяне на един справедлив размер съобразно всички възложени задължения и отговорности на членовете на конкурсните комисии.
4. Решенията по т. 2 и т. 3  се отнасят за всички конкурси, обявени през 2015 г.
5. ИЗПРАЩА решенията по т. 2 и т. 3 на Комисия “Бюджет и финанси”, за становище по компетентност.

ПРЕДСЕДАТЕЛ НА КОМИСИЯТА  ПО 
ПРЕДЛОЖЕНИЯТА И АТЕСТИРАНЕТО:

МИЛКА ИТОВА

Директор на дирекция СККМ

Мария Христова...................................................

Технически сътрудник:
Илина Йосифова....................................................